Buluno ulusas

Buluno ulusas (rus. Булунский улус, jak. Булуҥ улууһа) – ulusas šiaurės Jakutijoje, Arktyje. Administracinis centras – Tiksis. Geografija Teritorija išsidėsčiusi Laptevų jūros pakrantėje, ribojasi su Ust Janos, Verchojansko, Evenų-Bytantajaus, Žigansko, Olenioko, Anabaro ulusais. Ulusui pavaldžios Naujojo Sibiro salos. Teritorija yra Šiaurės Sibiro žemumoje, išraižytoje upių slėnių ir kalvagūbrių. Svarbiausios upės – Lena, Oleniokas, Omolojus, Chara Ulachas. Ulusui priklauso viena didžiausių pasaulyje, pelkėta Lenos delta. Šiaurėje būdinga tundra, kuri pietuose palaipsniui pereina į maumedžių retmiškius. Gyventojai Tautinė sudėtis (2002 m.): rusai – 35,81 % jakutai – 23,23 % evenkai – 23,99 % ukrainiečiai – 6,78 % evenai – 6,21 % kiti – 3,98 % Gyvenvietės Pagrindinės uluso gyvenvietės (gyv. sk., 2023 m.): Tiksis – 4 440 Kiuhiuras – 1 072 Taimylyras – 769 Namys – 525 Bykovskis – 513 Naiba – 473 Syktiachas – 280 Ust Oleniokas – 11 Skladas – 6 Čekurovka – 0 Nuorodos Uluso žemėlapis